projecte-aina/catalan_government_crawling huggingface dataset:
Des de Joventut volem saber quines són les necessitats de les persones joves que els ens locals estan detectat i també quines són les accions que s'estan desplegant des dels serveis locals i comarcals de joventut.
Per això es demana la col·laboració dels ens locals per tal que omplin aquests dos qüestionaris, un adreçat als responsables de les àrees de joventut per recollir les necessitats i les polítiques locals de joventut i un altre adreçat als professionals dels serveis d'atenció jove.
Amb tota aquesta informació la Direcció General de Joventut podrà ajudar a donar una resposta més adequada per sortir d'aquesta emergència.
La Direcció General de Joventut vol recollir les necessitats de les persones joves que els ens locals estan identificant durant aquest període a tot Catalunya, conèixer les accions que s'estan duent a terme des dels serveis de joventut i les dificultats amb què s'estan trobant les administracions locals i comarcals.
Aquest primer qüestionari s'adreça a totes les regidories i les àrees de joventut dels ens locals i es pot respondre en uns 30 minuts, aproximadament.
En paral·lel, s'ha elaborat un segon qüestionari per conèixer les accions i els serveis que estan desplegant i per contrastar les principals problemàtiques que tenen els i les professionals de joventut que fan atenció directa a les persones joves, des de la informació o la dinamització juvenil.
Aquest segon qüestionari està adreçat a la persona que fa directament l'atenció a les persones joves, tant des dels punts d'informació juvenil, les oficines joves, com des d'altres espais juvenils dels ajuntaments i els consells comarcals.
La durada aproximada és de 20 minuts.
Tot i que moltes de les problemàtiques ja estan identificades i han arribat a Joventut, fruit del contacte i de les demandes que els ens locals fan arribar, s'ha estimat necessari sistematitzar-les per a tot el territori a través d'aquests dos qüestionaris.
L'anàlisi d'aquesta informació ha de permetre orientar millor les accions de suport i acompanyament cap a les persones joves, les entitats i els col·lectius de joves i els propis ajuntaments i consells comarcals, entre d'altres.
La Direcció General de Joventut impulsa el programa Obrim Via per fomentar la participació de les persones joves.
L'objectiu del programa es millorar les competències dels i les professionals en matèria de dinamització juvenil, mitjançant la capacitació en estratègies de dinamització basades en la creació d'un vincle socioeducatiu amb les persones joves.
La formació són tres sessions que sumen un total de 12h.
La consolidació d'aquesta formació és un sessió personalitzada, de dues hores per municipi, per enfocar l'estratègia de treball en dinamització i participació juvenil.
Un cop acabada la formació, els municipis interessats poden continuar rebent assessorament per dissenyar, planificar i implementar un projecte de participació que es realitzarà amb les persones joves i que respon a una necessitat del municipi.
L'assessorament, amb una durada d'11 hores, està pensat per adquirir eines que ajudin a desenvolupar el projecte de participació i a definir l'estratègia de participació en el territori.
Les properes formacions tindran lloc a Terres de l'Ebre, Barcelona, Girona, Tarragona i Lleida, cronològicament.
Teniu disponible en línia la guia "Com trobar-hi sentit.
Consells pràctics per a professionals que treballen amb joves durant el confinament" editada per la Direcció General de Joventut (DGJ) amb consells pràctics, idees i recursos perquè els i les professionals de joventut puguin acompanyar les persones joves en aquest moment de confinament i mantenir l'equilibri emocional, l'ànim de superació i l'esperit cooperatiu.
La guia, elaborada en col·laboració amb l'entitat Salut i Educació Emocional, pretén ajudar a trencar l'aïllament en què es puguin trobar les persones joves i enviar un missatge de que no estan soles.
Ofereix també recursos per detectar les emocions, entendre què passa i gestionar-les.
Tot plegat per intentar aprofitar aquesta situació per aprendre, per conèixer-se més i, per què no, positivitzar la situació.
Des de Joventut es farà arribar aquesta guia als professionals de joventut que treballen als ens locals, a les oficines joves i als punts d'informació juvenil, així com a les associacions juvenils i entitats de serveis a la joventut inscrites al cens de la DGJ, incloses les més de 700 entitats d'educació en el lleure que hi ha a Catalunya.
I estarà disponible a la web E-Joventut, l'espai virtual de recursos per a professionals de joventut.
Des de Joventut també s'ha editat una segona guia "Com trobar-hi sentit.
Consells pràctics per a joves durant el confinament" adreçada als i les joves per contribuir a omplir de sentit vital i utilitat personal la situació de confinament i que, més enllà del cop en els aspectes socioeconòmics, també impacten en la salut mental de la gent jove.
D'aquesta manera, la guia proposa als joves que segueixin tres fases evolutives.
En segon lloc, la guia proposa fer un exercici per generar benestar i emocions positives amb els demés -família i amistats.
Finalment, el recurs proposa diferents idees perquè les persones joves creïn amb les seves habilitats (musicals, artístiques), comparteixin interessos culturals (cinema, literatura), es comuniquin amb els amics i amigues, participin a la comunitat (fent material sanitari, ajudant algun veí o veïna) i que s'expressin amb autenticitat i sense deixar de banda la seva identitat personal.
Aquests dos recursos d'acompanyament emocional que la DGJ ha posat a disposició de la joventut catalana i dels professionals se sumen al consultori psicològic en línia que Joventut va obrir la setmana passada al web Confinats.cat.
La Generalitat de Catalunya i l'emissora Flaixbac del Grup Flaix organitzen una nova sessió musical en "streaming" amb la participació de noms destacats de l'escena musical catalana, com ara Lildami, Suu, Blaumut, Stay Homa, Nil Moliner o Miki Nuñez, aquest divendres 3 d'abril.
La sessió es podrà seguir al canal de YouTube de l'emissora, de les 18 a les 20 hores.
Aquesta és la primera proposta que es presenta en el marc del, festival virtual organitzat per l'Agència Catalana de la Joventut i el Palau Robert.
La sessió, presentada per Jordi Plans i Alberto Rey, se seguirà des de casa per combatre el coronavirus, en el marc la campanya institucional i amb el nom del Festival de música juvenil Clotilde Fest que el Palau Robert organitza a l'estiu.
Aquestes sessions musicals, en les quals col·laboren diverses emissores, pretenen promoure actituds positives en els joves, trencar l'aïllament i promoure la participació i cocreació del jovent.
També es vol aconseguir que la iniciativa serveixi per difondre la idea que contenir el coronavirus requereix la col·laboració de tothom i per aquest motiu es proposa fer el seguiment dels "hashtags".
Si voleu fer difusió de la sessió en streaming a través dels vostres canals, el codi embed estarà disponible una hora abans de l'inici i el publicarem a les nostres xarxes socials ( ).
L'AcPpJ està a punt de tancar la convocatòria pel 2020 per recollir noves propostes i projectes interessants d'arreu de Catalunya susceptibles de ser considerats com a bones pràctiques del treball amb joves.
Si coneixeu una activitat, proposta o projecte que considereu genial, interessant o que funciona la mar de bé des de fa aproximadament dos o tres anys, no ho dubteu i no us talleu, feu-nos-el arribar!
La convocatòria s'adreça a tot tipus de professionals, entitats, administracions o empreses que treballen amb o per a joves.
Podeu proposar-nos els vostres projectes o els d'altres que cregueu inspiradors per al sector.
Presentar la proposta a la convocatòria no us portarà més de 5-10 minuts.
Es busquen joves per a una formació pilot transfronterera que permetrà obtenir el títol de monitor/a de lleure català, aragonès i andorrà i el BAFA francès.
Vine a les sessions informatives que tindran lloc al mes de febrer i aprofita l'oportunitat que ofereix l'Agència Catalana de la Joventut, a través del projecte europeu Trampoline, per formar-te i treballar als dos costats de la frontera.
Si treballes amb joves, passa'ls la informació!!
Concretament, durant aquest 2020 s'ofereix una formació a 25 joves catalans que resideixin al territori transfronterer (preferiblement de les demarcacions de Girona i Lleida), de més de 18 anys, amb coneixements de francès i amb l'educació secundària obligatòria acabada.
A més de la formació teòrica, també es realitzaran dues estades de pràctiques.
La formació és gratuïta i només s'haurà de cobrir les despeses de desplaçament.
Es realitzaran a les demarcacions de Girona i Lleida.
Són sessions obertes i es pot escollir la data i el lloc que més convingui:
- Dimarts 18 de febrer, a les 17 h., a l'Institut Olivar Gran de Figueres (Av.
- Dimarts 25 de febrer, a les 17 h., a l'Institut Montilivi de Girona (Av. de Montilivi, 125).
- Dimecres 26 de febrer, a les 18 h., al Centre de Recursos Juvenils la Palma de Lleida (Carrer la Palma, 6).
Trampoline és un projecte de cooperació transfronterera que fomenta la formació i la mobilitat dels joves en el territori dels Pirineus entre Catalunya, Aragó, Andorra i Midi Pyrénnées; pensat per augmentar el número de joves que accedeixen per primer cop al mercat laboral i per facilitar la transició de l'educació al món laboral.
El projecte inclou diferents accions: fer sessions informatives sobre les oportunitats laborals al territori transfronterer a uns 4.000 joves, formar 100 joves, orientar 600 joves en la recerca del primer treball, crear una Xarxa per a la Mobilitat Transfronterera per acompanyar els joves en la recerca del primer treball, millorar la capacitació de 80 professionals de joventut i crear una borsa de treball del territori transfronterer mitjançant la creació d'eines digitals que centralitzin totes les ofertes de treball, de voluntariat i de pràctiques.
El projecte Trampoline s'emmarca en el programa europeu de cooperació transfronterera Interreg V-A Espanya-França-Andorra (POCTEFA) 2014-2020, creat per fomentar el desenvolupament sostenible del territori fronterer i orientat a reforçar la integració econòmica i social d'aquesta zona.
Avui divendres, 27 de març, connecta't a la primera actuació musical que programa l'Agència Catalana de la Joventut i el Grup Flaix de la mà dels DJ Héctor Ortega i Eric Yanguas.
La sessió s'emetrà de 6 a 8 h de la tarda en streaming, des del canal de Youtube de Flaix FM.
Perquè volem que et quedis a casa però que gaudeixis de la cultura!!
Aquesta és la primera proposta musical que us oferim.
Posteriorment, en setmanes successives, es programaran altres accions en el marc del, organitzat per la Generalitat de Catalunya amb la col·laboració diferents emissores de ràdio per convidar el jovent a quedar-se a casa sense renunciar a bellugar-se i a escoltar música.
La Direcció General de Joventut, l'Agència Catalana de la Joventut i la Direcció General de Difusió pretenen, amb aquesta activitat i les posteriors, promoure actituds positives en les persones joves, trencar l'aïllament i promoure la participació i cocreació del jovent.
Aquesta iniciativa es promou amb la col·laboració de diverses emissores en el marc de la campanya de la Generalitat i amb el nom del Festival de música juvenil Clotilde Fest que el Palau Robert organitza a l'estiu.
És, també, una mostra de suport i solidaritat per tots els esforços que està fent la ciutadania per superar amb èxit aquesta pandèmia quedant-se a casa.
A finals de novembre, el 28 i 29 de novembre, l'Observatori Català de la Joventut de l'Agència Catalana de la Joventut va assistir a la darrera trobada del projecte EuroCohort Development Project (ECDP) a Brussel·les.
Una primera jornada de caire tècnic, en què es va posar en comú la feina feta pels diferents participants dels grups de treball que formen part del projecte ECDP.
I una segona jornada, centrada en la conferència final EuroCohort: Growing up in Euorpe, en què s'ampliava el nombre d'assistents a responsables institucionals i polítics (policy makers).
En aquest sentit, l'equip de l'Observatori va comptar amb la companyia de la responsable de l'Alt Comissionat per a la Lluita contra la Pobresa Infantil (Ministeri de la Presidència), la Dra.
Més concretament, a la primera sessió, els membres de l'Observatori van exposar la feina feta en relació al disseny del pilotatge de l'enquesta EuroCohort.
I a la segona, l'objectiu va ser donar a conèixer com l'EuroCohort pot beneficiar el benestar infantil i juvenil a Europa.
Aquesta enquesta aspira a aportar dades que serveixin per al disseny de les futures polítiques governamentals dels països participants.
Amb aquest objectiu, el cap de política social i anàlisi econòmica d'UNICEF, Dominic Richardson, va iniciar la seva intervenció amb la conferència "Why we need EuroCohort", on indicava la importància d'aquesta enquesta per donar suport a una millor presa de decisions polítiques en l'àmbit del benestar infantil i juvenil.
A continuació, Jana Hainsworth, secretària general d'Eurochild, va identificar mancances crucials en la prestació de serveis adreçats a les persones joves.
Va reclamar un augment de la inversió pública en infància i joventut a Europa.
L'esdeveniment va continuar amb diferents presentacions dels participants del projecte que van fer un avançament dels resultats de la prova pilot i del contingut de l'enquesta.
El discurs de clausura va ser a càrrec de Dominik Sobczak, secretari executiu de l'ESFRI, Comissió Europea, que va destacar que la UE busca des de fa deu anys el recolzament dels estats per desenvolupar una enquesta longitudinal de benestar infantil.
Durant la trobada es van visualitzar diversos vídeos realitzats i protagonitzats pels propis nens i joves sobre diferents temes.
Aquests peces audiovisuals formen part del projecte, mitjançant l'aprenentatge Community Reporter.
Aquests i altres vídeos també estan disponibles al web de l'EuroCohort.
Gary Pollock, coordinador del projecte EuroCohort, va acabar l'acte en reconèixer que hi havia un consens a tot Europa sobre el tipus de dades que recopilarà EuroCohort i que són essencials per ajudar els responsables polítics a orientar les polítiques públiques que han d'acompanyar els nens i joves.
Tenint en compte els centenars de milions d'euros gastats a tot Europa per les polítiques infantils i familiars, invertir en EuroCohort és una manera rendible de garantir que aquests diners es destinin bé.
A mesura que el projecte avança cap a les fases de preparació, "la prioritat és ampliar la xarxa i aconseguir que més països donin suport per garantir que puguem maximitzar la cobertura d'EuroCohort."
El blog Joves a contracorrent, que impulsa El Crític en col•laboració amb l'Observatori Català de la Joventut, va tancar l'any publicant dos articles dedicats als models alternatius d'accés a l'habitatge i a les oportunitats laborals que ofereix el món rural.
D'una banda, l'article "Ni lloguer ni compra: quatre models alternatius d'accés a l'habitatge" se centra en la situació del mercat de l'habitatge i, més concretament, en com algunes persones joves han posat en marxa projectes alternatius per accedir a un habitatge, des de cooperatives en cessió d'ús i projectes de masoveria urbana, al cohabitatge.
L'article recull en primera persona el projecte de La Llavor, a Lleida; el cas de Princesa 49, a Barcelona; el projecte de masoveria urbana a Manresa i Can Palé-La Serreta, a Cardedeu, impulsat per Sostre Cívic.
D'altra banda, al desembre també es va publicar l'article "La ruralitat: un món d'oportunitats laborals per als joves" centrat en les possibilitats per ofereix el món rural per desenvolupar projectes i iniciatives entre el col·lectiu de joves.
Els cinc projectes que recull el blog estan impulsats per joves i ens dibuixa una idea més actual i moderna dels municipis petits.
Des d'una empresa que produeix la cervesa artesana Matoll a Lleida; passant pel centre de creació per Nina Bach Il·lustracions, a la Vall d'en Bas; la formatgeria d' El Serradet de Barneres; una consultoria agrosocial des del món rural que ofereix assessorament, formació i recerca en temes de desenvolupament rural; i, finalment, l'empresa de reciclatge Reset Cu que es dedica a la recuperació de metalls fèrrics i no fèrrics i al reciclatge de material informàtic i electrònic.
Joves a contracorrent és un espai impulsat per Crític, a partir de les dades que genera l' Observatori Català de la Joventut, àrea de l'Agència Catalana de la Joventut que es dedica a produir coneixement sobre la realitat social de la gent jove a Catalunya i la seva difusió.
La Diputació de Barcelona va presentar recentment el seu Catàleg de Serveis adreçat als ajuntaments i consells comarcals de la demarcació.
Ara us facilitem els diferents recursos, activitats i eines que poden ser d'interès per treballar amb joves.
Àmbits com treball, esport, cultura, educació, igualtat i gènere, prevenció de drogodependències i altres de la Diputació de Barcelona ofereixen jornades, exposicions, assessorament i tot tipus de productes adreçats al treball amb joves.
A més, del total de recursos que ofereix la Diputació de Barcelona, l'Oficina del Pla Jove en gestiona cinc:
Les sol·licituds ja es poden tramitar a través del Portal Municipal de Tràmits (PMT).
El termini de sol·licitud finalitza el 13 de febrer de 2020 per a tots dels recursos.
La UNESCO ha inclòs la guia per acompanyar emocionalment els joves durant el seu confinament "Com trobar-hi sentit", editada pel Departament de Treball, Afers Socials i Famílies a través de l'Agència Catalana de la Joventut (ACJ), en una llista dels millors recursos i bones pràctiques a nivell mundial.
Les organitzacions europees ERYCA, Eurodesk i EYCA comencen a difondre la guia catalana per a joves en anglès, francès i castellà.
En concret, l'Organització de les Nacions Unides per a l'Educació, la Ciència i la Cultura ha recollit a The MIL Alliance Reponse to COVID-19 una selecció de 15 recursos pedagògics nascuts a diferents països d'Amèrica del Nord (els EUA i el Canadà), Amèrica del Sud (Argentina, Brasil i Colòmbia) i d'Europa (França, Països Baixos i Macedònia del Nord), a més de Catalunya.
A més d'aquests recursos, el document de la UNESCO també inclou altres pautes, consells i suggeriments elaborats arreu del món per afrontar la pandèmia de la Codid-19 amb informació i múltiples eines educatives.
Des de la seva publicació i difusió en línia el 2 d'abril passat, centenars de joves i professionals catalans ja s'han descarregat les guies "Com trobar-hi sentit", que recull desenes de consells pràctics per aprendre a gestionar el confinament amb equilibri emocional, ànim de superació i esperit cooperatiu.
L'ACJ també va iniciar en paral·lel una segona guia "Com trobar-hi sentit", però en aquest cas dirigida exclusivament als i les professionals que treballen amb la gent jove, com són els i les informadores juvenils i les tècniques de joventut.
L'objectiu de les guies -acció pionera a l'Estat espanyol i de les úniques registrades a Europa per part d'un govern- és ajudar els i les joves a omplir de sentit vital i utilitat personal la situació de confinament i que, més enllà del cop en els aspectes socioeconòmics, també impacten en la seva salut mental.
La Xarxa Nacional d'Emancipació Juvenil (XNEJ), de l'Agència Catalana de la Joventut, organitza durant el mes de maig un cicle de tallers sobre competències digitals adreçat als professionals d'informació juvenil dels punts i les oficines joves de la Xarxa.
L'objectiu és millorar l'ús de les TIC entre els professionals perquè es puguin comunicar de manera més eficaç amb les persones joves i per dinamitzar i difondre la informació que pugui ser d'interès.
Els tallers, amb una durada d'entre dues hores i quatre, són gratuïts i s'impartiran en línia.
En total s'han programat cinc tallers sobre temes diversos com ara donar a conèixer app mòbils, treballar amb programes per dissenyar infografies, dinamitzar les activitats a través de la missatgeria, descobrir recursos per gamificar les activitats i eines per combatre la desinformació.
Cada taller tindrà un número màxim de 20 participants per a la correcta realització de la formació i es realitzarà a través d'una plataforma digital.
Totes les competències que es treballaran durant els tallers estan vinculades amb el marc de competències digitals europeu DigComp, així mateix, estan lligades als processos de treball recollits a la 'Guia per al desplegament operatiu de la qualitat de l'atenció jove' a la XNEJ.
L'ús de les tecnologies de la informació i de la comunicació (TIC) formen part dels principis d'actuació recollits al Catàleg de serveis de la Xarxa Nacional d'Emancipació Juvenil (XNEJ), i també està recollit al Pla Nacional de Joventut de Catalunya 2010-2020 com a aliat estratègic.
Podeu reservar els documents de la biblioteca que estan prestats o els d'altres biblioteques en cas que la biblioteca no disposi d'exemplars.
Per a fer aquest tràmit teniu dues opcions:
*Cada usuari pot fer 5 reserves simultàniament.
Quan el document arribi a la biblioteca s'enviarà un avís al correu electrònic.
L'usuari tindrà 5 dies per venir-lo a recollir.
Passats els 5 dies la reserva queda cancel·lada.
Catàleg Argus: accés al catàleg de les biblioteques públiques de Girona, Lleida, Tarragona i Terres de l'Ebre.
Per consultar només el fons de la Biblioteca Pública de Tarragona heu de fer clic en el desplegable i triar l'opció Girona - Carles Rahola.
Quiosc Digital: és una selecció d'enllaços d'accés obert a premsa digital actual i històrica, i també als diaris oficials del nostre entorn.
Des d'aquesta pàgina podràs conèixer els horaris, les preguntes més freqüents, els articles que han sortit als mitjans de comunicació, entre d'altra informació.
Et presentem diferents recursos creats per la pròpia biblioteca i les sales que en formen part.
Així mateix et donem accés a altres catàlegs.
Des d'aquesta pàgina podràs accedir a les notícies d'actualitat, les iniciatives de la pròpia biblioteca i les agendes de la ciutat de Girona.
La secció de Patrimoni de la Biblioteca Pública de Girona publica periòdicament a facebook breus escrits que es nodreixen de la rica i diversa documentació conservada al seu dipòsit.
Ara, en aquest web, els agruparem sota un epígraf que ens suggereix que una part de l'obra humana, per minsa que sigui, reposa ben resguardada en aquesta biblioteca.
Tot arxiu o biblioteca fa ús de les mòmies, és a dir, dels testimonis que assenyalen i justifiquen l'absència d'un document dels seus dipòsits i, alhora, en facilita la reposició.
Quan trobem un text, anunci, imatge o gravat del nostre grat ens plau publicar-lo i acompanyar-lo d'algun comentari de caire descriptiu o divulgatiu, a voltes amb un punt d'investigació a voltes sorneguer, i amb un llenguatge pigallat de localismes.
I mentre fem això la mòmia ens espera.
El QUIOSC DIGITAL de la Biblioteca Carles Rahola és una selecció d'enllaços d'accés obert a premsa digital actual i històrica, i també als diaris oficials del nostre entorn.
eBiblio Catalunya: és un servei del Sistema de Lectura Pública de Catalunya que fa possible el préstec de continguts digitals (llibres i revistes) a tots els usuaris amb carnet de les biblioteques públiques catalanes.
Es pot accedir a aquests continguts a través de diferents dispositius: ordinadors personals, lectors de llibres electrònics, tauletes o telèfons intel·ligents.
Diaris del Quiosc de la UAB: és una selecció de diaris nacionals i internacionals.
La majoria de capçaleres restringeixen els continguts.
Premsa gironina digitalitzada (1795-2015): Selecció de l'Arxiu Municipal de Girona.
Premsa digitalitzada de la Biblioteca Pública de Girona Carles Rahola: més de 250 publicacions digitalitzades del fons antic i patrimonial de la biblioteca.
Butlletí Oficial de la Província de Girona (BOP)
Diari Oficial de la Unió Europea (DOUE)